Eune énée d'brin 2020

Janvié : Ech premier janvié on se souhaite enne boinne énnée, énne boinne santé pis des sous dins sin porte-monnaie, pis grammint ed boinnes koses. On prend ed boènnes résolutions arrêter ed feumer. perdre un mollé ed panche , erfoère du sport etc... On pinse à chés prochaines vacanges ach Crotoé ds ech camping avé leu piscine keuffée. Pis, via -ti pas qu'on intend parler d'in virus qui es répind in Chine. El Chine ché loin , pis l'es point trop mortel 6 morts à mi-janvier, ché pas grammint !I nous mintent...

In févrié, vio el virus rabziné in Italie, yo ene dizaine ed villes in quarantaine. Pis à mitan du moès après ech match ed foot ch'l'épidémie al kminche. Nous chés frinçais on pinse ki savtent poès s'y prindre, ché nous on n'a pas gramint morts, mêm qu'not gouvernemint y ranmonchèle par avion des frachoés ed Chine en zé mettant en quatorzaine din un club ed vacanges din ch' midi. Pour qué raison s'foère del lbile ch'virus n'est poit mawais. Pis vio qu'fm févrié, in Europe ché el tsunami, on zannulons ech salon ed l'agriculture, yo eu 16 morts in France,o dit arvoère à chés bêtes, kvaus beudets vakes vieux coéchons madgètes berbis tchotes pouillettes ...

In marche on comminche à s'foire du mcuron , au quatorze d'ech moès chcs bistrots, chés restos liux publics téîates cinés y doivtent frunmer on suspind /activités ,pus tchestion

d'aller raviser enne pièche. Nous. Chés frinçais nous on prind del garantie. Kmint qu'os fouait ? o met un cache-musieu, pis on akate des patchets ed PQ des tchilos ed nouilles du gel .On aprind .qu'achteure ,y nous feut eune attestation por foaire picher sin tchyin pis por el reste,pis feut pas oblier ech 1 date echl' heure el signure .Gh'Gouvemement dit chés cache- musieu cha sert à rin. forcémint in n'o point. El peur à s'établit, chés amindes eussi 135e , Ouais ouais ,si t'akates dujniève et poit d'ieu « ché pas essintiel qui disent el jniève » chint trinte chonc ed plus. Pourtant el jniève cha aide grammint. El vèpe à chés balcons.on appleudit chés soègnants qui ouvrent sins protection. On leu invente, pis cante même des canchons pour les ermercier ,o seumes advenus des canteus ed sérénates

Avri ;Qué bieu soleil el météo a nous brade . On nous apprind qu'on infecte e zeutes avé nos gouttelettes ,in parlant. Feut fermer es bouque. Din chés HEPAD cha décanille grave !.. On a fermé chés magasins non cssinticls comme cl culture,pis on nous a mis al télé De Funès surmint pour no moral ...

Din chés magazins pus ed freine ni d'zeufs chés gins y zakatenl des glaines. Font ti akater eune vacque si yo pu ed lait ? Pour s'otchuper, y ringent chés greniers artrouvent des photos des lettes d'ech taïon al guerre, des trésors .On a bieu bien acouter ch'gouvememint on comprind pas grand kose , ché tous des ocleus. Si ché mawaises nouvieles .cha,o comprind. Restez à vo baraque, on no pus el droit ed rin fouère. ni d'aller vir ech taionne al l'Hépad on peut même pu kanter comme Johnny invie d'avoir invie. On peut pus interrer nos morts, on zé congèle ceux moiris in mâche y s'ront intérrés in moai avé 30personnes del famil. Pou zé warder on utilise chés halles à Paris . Y zont même monté un bamum pour chés malades, o zavons 10 000 morts.

Moai ech premier, point ed mudguet. on seummes in zone rouche. On nous apprind qu ch'virus il est funmèle on dot dire la Covid seulmint qin eux y dvisent y disent ech covid al télé. Macron not Présidint y nous o dit el santé cha n'a poit prix, y rabiote nos libertés.

Aux Usa ech 'virus y galope y zakatent des fusils surmint pour l'tuer y sont babaches. Ech Présidint Donald y dit ed incorser ed llyeu javel pour décraper nos boeyïeux .

Nous o zattindons el onze moai el fiA ech confinemint, seulmint o pouvons foire seulemint 100 kms à vol d'osio . Poé question ed rabziner al mer in Baie ed Somme ché trop loin,pis on peut mi aller sur chel plage ni s'assir sur el digue por minger un morcieau sous peine d'aminde de 135e toujours. Por es foire pardonner ch'gouvernemint i donne des miyards à ché jokeux. Chés docteux i sont al télé avé des consillers ed vrais épeuttoers.... Y distent d'éterbnuer din no keude, alors qu'on seumes bos nudes...

Join Chés jours ureus y sont ed retour o dit no présidint,on veut ben el croire, mais ch'virus est toudis là. feut attinde ech vint deus pour chés cinémas restos écoles y rouvrent. Y étot timps chés parints y n'avoitent marre ed devoière foire el classe, pis ed avoère leus éfants infermés dins leus moaisons toudis dins leus gambes . A chtheure, y feut du matériel ed protection, des gestes barrière . del distanciation qui nous distent. Chés commercins y zinstallent des glaches in plastic din leu boutiks chés gins y sortent avec leus cache-musieu in ville,ach martché al banke, din chés rues.

Juillet o zavons un nouvieu premier Ministre Jean Castex. I sanne contint ed li, I dvise avé gravité responsabilité. Pour chés vacanges, i foit marronncr. pis I conselle feut mieu rester in Franche feut warder no virus entre nous. Feut dire I o grammint ed frontière ed frummées .Pour chure feut eussi foire ouvrer chès frincoès, ou rester à gardincourt. Chés gins sont contints y s'erlachent. Y zont d 1' garintie avé leu bouteil ed gel din leu poche leu cache-musieu su leu gifle. On comprind poé c'ki distent, feut foère arépéter, pis on vot que leus yiux, leu binzinage va ete « Top »

A-out. ché parel pas ed cangmint, on vot ed longues tqueues edvint chés magasins ché comme in, Russie.... Ché 1' boulaindger por acater ch watieu batu ou enne tarte à lebouli, edvin ech merchand ed pichons por koisir sin crabe chés maquérieux al farmasserie pour chti qu'il o del fleuve ,ki tranne qué inchifemé qo peur d'ech virus,pis y o chés ki zont des d'ronmatikes. Chez tous chés commercints on attind sur ch'trottoir, heureusemint ech tans est bieu edpuis ech canjmint d'ieunne. Avé leus cache-musieu o peut mis zé arconnaitre. D'autant qui no gramint qui ont grossi avé chés pâtisseries du confinmint, ech Nutella ch'coca . Infin on est contint ed vir des gins pis pouvocrc vir chés vaques chés kvaus, dins chés cans d'aller al pèke, pétcher as épinokes...

Sectimbe Après chés congés vio el deusième vague chés rassimblements à plus ed 10 y sont interdits à keuse ed chés jaunes qui zont fait el fête durint chés congés. Y zont arrosé leu bac, vu qui pensotent poit l'avouer ,vu ki zavotent rin foutu, zont même yeu des mintions . Du keup chés vieux sont ar-confinés...

Octobe O sommes toudis confinés avec un couvrefu ed 21 h à 6h el lindmin , pis ed z attestations tout tralala cha ercomminche, ché boulot -Dodo. Donald Trump ech présidint américain il lo attrapé à sin tour. Y no pas canche, y va perdre sin job,pis es moaison. Infin, feut mieu li ék mi. Y drache à rafrétchit del pleuve chaque jour on cominche à s'foaire du mouron à berlotchcr dins no tiète, avé el sézon deus du confimint o seumes berzillés

Novimbe : un tchote lueur d'espoir ech vaccin Pfizer des américains y semb être o point, seulmint feu el garder à moins 80 °. Alors,o acatons des super frigos . Chés gins y zont pas trop confience, seus isolés sins pus vir ed gins , pus ed bistrot ed cinéma rin, on s'pose des tchuestions du genre:- t'iras ti e t foère vacciner? -Mi j'attinds un tchot mollé. j'veux voère. Feudro ech gins du gouvememint y donnetent l'exemple qui accionnent. On pinse à chés fêtes ed fin d'énnée , o va ti pouvoère ercevoir es famil? On va ti pouvoir es déplacher ? Chés éfants sont contints ech » Père Noël » y est immunisé, si si, il l'zon dit al télé...

Décimbe On sommes seuvés pour Noël on pourra ête à 6 à tab avec papy mamy ds el tchuisine pour minger el bûche. El dis-nuef décimbe ché el Saint Urbain, j'vous o poé dit du Turbin y n'a plus, chés interprises , chés fabrikes i fabriktent pus. chés ouvrieux in o grammint qu'is sont à joke, i sont chonmeus. Ch'gouvemement i poye z, indemnités yo moins ed gainniage. Feut dire al moéson feut moins keuchures ed kémises.

Pi via ti pas qu'not présidint il l'attrappe y o du mo a s'tête, lo yeu del fieve l'es nazu blanc y es recrand. Mi ej dit « Ché ed s' feute il o mingé à plus 30 dins sin catieu, y no point acouté sin 1er ministre » ...I vo es s'erconfiner à Versailles avec eunc année ed médecins pour li tout seu , alors ek dins nos campagnes on n'a poè ed docteurs. Yo eu del canche, 1 o été vite ermis por artrever Bcrgitte. Bergitte on nel voué pus al es p'tête malade eussi ???

Al montagne on ouvre chés stations, mouais y o poé d'ermonteés mécanitques pour armontcr, chcs gins, i sont fennecs. Chc chés suisses ché ouvert. mais si on y va ché eux, ché el quarantaine ach ertour. Qué malheur, y'o jamouais yeu tant ed neiche dins nos bielles montagnes que cht'ennée.

Por chés vaccins in Italie 120 000,in Allemagne 240 000 nous o sommes ed zas o zavons vacciné Mauricette...

Achteure, o nous parle del 3ème vague . Mi ej m'inquiète ech Père Noël va ti edvoière acater des batieux pour livrer chés petiots nenfants ???

Mi ch'ténnée ben j'vas poé souhaiter enne boène énnée à grammint ed monded'an passé cha m'a porté malur . Fin ech moès, o seummes 60 000 meuris poer enne grippette qui disoient ché grammint...

Pis chés Inglais y appitchent el Brexit. Y nou laichent un Cado, poé un fauteul ,ech virus mutant .Si quand o m'demindrez si cha pousse din min gardin, pis ech rapond « My flowers are beautiful» Cachez poé, j'aurai chopé ech virus Inglais

Chés voèyants avé leus boules ed cristal i zont rin vu, 1 n'os pus ka zés ervindre al rédrie. Enfin el trinte et un.ch 'Président Macron i annonche « L'Espoir est là », I pinchc à des lindmints ki cantent, I voét pos achteur ech peuple ki brait. Pis por kon comprinche ben tertous ,1 annonche ech remboursemint ed ches preuthèses d'éreilles .

I ést fortiche ech gouvememint in marche I nos o blotchés dins nos barakes el mitan ed l'énnée!...,

Qué énnée épreuvante2020 .ché vraimint enne énnée ed brin.... A Dé, al nouvèle énnée .tchiole ed 2024 mi ech voé loin ...

Je parle et comprend le patois Picard, mais je vous demande de l'indulgence pour l'écriture ...Merci d'avance